
Rhagarweiniad
Pe bawn ni’n ystyried ardal o ddatblygiad sydd gennym yn genedlaethol fe fyddwn ni’n codi llythrennedd. Ers talwm rydyn ni fel cenedl wedi cwympo tu ôl ein cymdogion. Rydyn ni wedi ennill y safle olaf ers y pum mlynedd diwethaf gyda chanlyniadau PISA ar draws pob adran (WalesOnline, 2019). Efallai o ganlyniad i’r rhediad yma o ganlyniadau llai dymunol rydyn ni fel gwlad wedi dewis i beidio sefyll profion ysgrifennu creadigol. Yn ôl ein Gweinidog Addysg, Kirsty Williams, "na ddylai Cymru gymryd rhan" meddai llynnedd. Y casgliad a ddylai deillio o’r ddadl hon yw pwysigrwydd Llais y Plentyn yn ystod y proses o ffurfio CDY. Er mwyn egluro hyn gellid ystyried dadl MacBlain (2014) sy’n codi’r syniad o’r byd yn crebachu wrth i dechnoleg hawlio mynediad i wybodaeth ehangach i blant a rhieni. O ganlyniad i’r mynediad yma sydd i blant, rhieni, rhanddeiliaid ac ati, mae yna fodd i gynnwys yr unigolion yma pan fyddwch yn cynllunio’r strategaethau. Gallwn gytuno felly bydd pawb yn canu o’r un llyfryn emynau. Yn yr un modd trwy rannu'r wybodaeth gyda’r carfanau cywir, mae’r proses o gasglu data neu ddyfeisio datrysiadau wedi hwyluso.

Er mwyn gosod cyd-destun i’r adroddiad, fe fydd angen ystyried nodweddion cefndirol yr ysgol. Tu fewn i ardal wledig yn Sir Gaerfyrddin gyda 296 o ddisgyblion y mae’r ysgol wedi ei lleoli. Mae 7.9% o ddisgyblion yn derbyn prydau ysgol am ddim, sy'n sylweddol is na'r cyfartaledd cenedlaethol. Nodir gan yr ysgol bod saith deg tri o ddisgyblion (31%) ag anghenion dysgu ychwanegol, sy'n sylweddol uwch na'r cyfartaledd cenedlaethol. Ychydig iawn o ddisgyblion sydd â datganiad. Yn ôl adroddiad Estyn (2017) mae safonau’r ysgol yn Rhagorol gyda disgwyliadau i’r dyfodol yn cwympo o dan yr un categori.



Adolygiad Llenyddiaeth

Ysgrifenna gan Mercer (1988) bod ysgrifennu a darllen ddim yn sgiliau y gall plant codi heb gefnogaeth oedolyn neu athro. Mae’n ehangu ar hyn trwy awgrymu mae’r sgiliau mwy ddwys megis ysgrifennu greadigol yn gofyn am gyfleoedd scaffoldio gan athrawon. Dywed gan Brighouse (2013) mai systemau i fonitro a gwerthuso perfformiad yr ysgol a chofnod parhaus o lefelau cyrhaeddiad disgyblion sy’n sicrhau bod CDY yn rhedeg yn effeithiol. Pe bawn ni’n ystyried dull confensiynol o gasglu gwaith ymchwil fe fyddwn ni’n dychmygu’r uwch tîm rheoli yn ffurfio Cynllun Datblygu Ysgol (CDY). Wrth i newidiadau ar lawr y dosbarth yn CA2 mynd i’r eithaf gydag egwyddorion y Cyfnod Sylfaen, mae’n bwysig felly i ystyried dulliau gwahanol o gasglu data rhwng staff a disgyblion. O’r cychwyn daeth agweddau ar y Dull Mosaic i’r amlwg ar gyfer ymdriniaeth gyfoes. Datblygwyd y Dull Mosaic gyntaf yn Llundain 1999 gan Alisson Clarke a Peter Moss. Mae'r Dull Mosaic yn pwysleisio hawliau'r disgyblion i gymryd rhan mewn penderfyniadau sy'n effeithio ar eu bywydau a'u dysgu (Clarke a Moss, 2011). Mae'r dull hwn wedi dod yn fwyfwy poblogaidd ymysg gwledydd Ewrop. Mae'r Dull Mosaic yn ystyried y disgybl fel unigolyn o bwys gyda safbwyntiau, meddyliau a barn benodol, yn hytrach nag edrych ar y plentyn fel gwrthrych (Prout, 1997). Mae'r Dull Mosaig yn enghraifft o wrando ar blentyn ac mae'n pwysleisio bod y plentyn yn arbenigwyr ar eu dysgu eu hunain ac felly dylent fod yn rhan o benderfyniadau sy'n eu cynnwys nhw a'u dysgu. Er mwyn egluro sut fydd y dull yn hybu CDY gwell mae Haynes (2002) a Smidt (2005) yn ehangu ar y pwnc i nodi bod gwrando ar ddisgyblion a rhoi dewisiadau iddynt yn eu haddysg yn rhoi hybu cymhelliant ac yn cynyddu cyfraniadau yn yr ystafell ddosbarth. Gallwn gyd-blethu’r egwyddorion o’r llenyddiaeth uchod trwy ystyried y sylw mae’r ysgol yn gosod i lais y plentyn trwy gydol y siwrne addysg. Cyn mynd ati gyda thema, mae’r dosbarth yn cyd-weithio i ffurfio syniadau sy’n cyffwrdd ar bob maes dysgu a phrofiad o’r cwricwlwm newydd.
Rhannir nodweddion tebyg i egwyddorion addysgwyr dylanwadol fel Maria Montessori, Jean Piaget, Vygotsky yn ogystal â’r UNCRC sydd i gyd yn pwysleisio gwerth cydnabod llais y plentyn. Mae Laurio (2005) a Grigg (2015) yn tynnu sylw at bersbectif gwahanol. Fodd bynnag, mae Laurio (2005) yn nodi bod angen addysgu plant cyn y gallant wneud dewisiadau a fydd yn effeithio ar eu dysgu mewn ffordd gadarnhaol. Ymhellach mae Grigg (2015) ar un llaw yn cefnogi llais y disgybl, ond ar y llaw arall yn nodi'r pryder y gall o ormod o ddargyfeiriadau oddi wrth y cwricwlwm cenedlaethol cymryd ar gynllunio athrawon wrth iddynt orddibynnu ar lais disgyblion i ddylanwadu ar ddewisiadau. Ni raid chwilio ymhell i ganfod tystiolaeth sy’n hybu bod perthynas ar y cyd rhwng y disgyblion, yr athrawon, rhieni, llywodraethwyr a rhanddeiliaid sy’n cynhyrchu’r wybodaeth fwyaf addawol.
Ar y cyfan, pe bawn ni’n cynnal gwaith ymchwil o’r CDY ar ffurf y dull Mosaic fe fydd angen ystyried y canlynol: arsylwadau, cyfweld a phersbectif y disgybl i afael ar ddata priodol. Mae Smart et al (2013), Bruce et al (2014) a Bohart and Procopio (2018) yn argymell defnyddio arsylwi fel offeryn ar gyfer casglu data, gan awgrymu y gall fod yn ffordd naturiolaidd iawn o gasglu data gan blant. Er bod Glasson (2009) yn beirniadu'r defnydd o arsylwadau yn unig gan awgrymu eu bod yn aneffeithlon wrth ddarparu lefel briodol o fewnwelediad i farn y disgyblion. Ar y llaw arall, mae Morgan a Ellis (2011) yn beirniadu'r defnydd o arsylwadau gan dynnu sylw at y ffaith bod angen i'r arsylwr feddu ar sgiliau arsylwi effeithlon er mwyn casglu canfyddiadau dilys a dibynadwy. Er bod y dull Mosaig yn gweithredu ethos a arweinir gan blant, mae Jones et al (2014) yn nodi y gall ymchwilydd newydd integreiddio cwestiynau blaenllaw wrth gyfweld i ennill data bwriadol i'w hymchwil. Gall hyn annilysu hygrededd defnyddio'r dull Mosaig i gasglu ymchwil.
Yn yr un modd, mae Willingham (2009) yn cydnabod hyn yn gadarnhaol. Awgryma ganddo fod rhai disgyblion yn ffurfio stigma negyddol gydag amgylchedd yr ystafell ddosbarth sydd wedyn yn effeithio ar eu dysgu. Felly, gan nodi'r amgylchedd dysgu awyr agored fel gwagle cadarnhaol ar gyfer dysgu effeithiol, a chreu gofod addysgol sy'n rhydd o stigma (Waite, 2017). Gallai hyn fod yn rhwystr posibl i les y plentyn gan nad oes ganddo elfen allweddol o ddatblygiad addysg, sef y tu fas. Pe bawn ni’n tynnu sylw arbennig at brosesau'r dull Mosaic, fe fydd angen trafod y camau gwahanol. Y cam cyntaf yw casglu gwybodaeth. Gellir cyflawni hyn mewn sawl ffordd ond fel rheol ceir trwy bersbectif y disgybl megis tynnu lluniau o'r hyn maent yn ei werthfawrogi yn yr ysgol. Yr ail gam yw casglu disgyblion ac oedolion i drafod y dystiolaeth a gasglwyd. Mae hyn yn caniatáu cyfle i’r disgybl cynnig esboniad pellach o'r hyn y mae'n ei werthfawrogi yn ei addysg, dyma felly ymglymiad gydag un o bedwar diben Donaldson (2015) sef ein dinasyddion egwyddorol, gwybyddus. Oblegid hyn bydd y dulliau mwyaf effeithiol wedi dethol ar gyfer y tro nesaf. Mae cam dau yn caniatáu i'r cyfranogwr drafod canfyddiadau gyda rhieni ochr yn ochr ag athro/athrawes. Mae cyswllt ysgol-cartref gweithredol yn offeryn effeithiol sy'n cael ei werthfawrogi yn system addysg heddiw. Mae Donaldson (2015), UNCRC a Ainscow et al (2012) i gyd yn pwysleisio'r pwysigrwydd y gall berthynas hon ei chwarae yn natblygiad a gallu academaidd yr unigolyn. Mae'r trydydd cam yn cynnwys oedolion a disgyblion yn trafod cwestiynau i annog a datblygu atebion posib a'r camau nesaf i'r canfyddiadau. O ganlyniad, gyda’r achos hon fel dull o gynnal CDY gellid gytuno mai ymrwymiad gan bawb o’r cychwyn. Awgryma gan Williams (2014) nad oes digon o ymdrechion i ddatblygu ymagwedd holistaidd wrth gynnal ddarpariaeth addysg.  


Datblygu pwynt gweithredu
Llwydda’r ysgol i gyd-ymffurfio gydag ethos sydd yn deillio o Gonfensiwn y Cenhedloedd Unedig ar Hawliau’r Plentyn (CCUHP). Ar y cyfan, ceir CDY ei lywio gan werthusiad rheolaidd y mae ysgol yn ei wneud o'i pherfformiad a'i data cyd-destunol (Llywodraeth Cymru, 2014). Cynhwysir blaenoriaethau i wella'r ysgol ynghyd â thargedau tymor byr a thymor hir. Y flaenoriaeth yn ôl Llywodraeth Cymru (2017) yw bodloni anghenion amrywiol yr holl ddysgwyr i sicrhau cynnydd disgyblion a chodi dyheadau. Mae’r ysgol yn cadw llygaid barcud pob amser ar gofnodion Incerts i ddilyn gostyngiadau neu anghysonderau. Nid yn unig hynny, mae yna flaenoriaeth i ddilyn sgorau cenhedlaethol er mwyn sefydlu rhywfaint o gyd-destun ar ddisgwyliadau. Ni ellir anwybyddu’r ymdrech cyson sydd i ymaelodi’r rhanddeiliaid gyda chyfarfodydd rheolaidd ar feysydd megis CDY, gyda nifer fawr o’r wybodaeth yn deillio o Holiaduron Rhieni Hydref 2017 a Chwefror 2018. Codir gan y CDY dan sylw ymdrechion i godi lefelau llythrennedd yn CA2 gan 10%. Yn dilyn hyn ceir symudiad gan athrawon i afael ar y safleoedd mwyaf gwan ar draws CA2, dyma oedd yr ysgrifennu, yn benodol, ysgrifennu creadigol. Gadewch i ni ddechrau drwy archwilio beth oedd gan yr ysgol yn ei lle ar gyfer CDY am Faes Arolygu 1:

· PoP a CoP fel offer effeithiol ar gyfer offer dilyn cynnydd cryno
· Ein hymrwymiad i wahaniaethu effeithiol, dewis disgyblion
· Ein disgwyliad uchel i'r holl ddysgwyr gyflawni'r cynnydd disgwyliedig 
· Defnyddio Incerts yn fwy ffurfiol fel offeryn digidol ar gyfer dilyn cynnydd ac i ysgrifennu adroddiadau
· Defnyddio Tric A Chlic yn fwy trylwyr ac ymgyfarwyddo

Mae’r prosesau o lenwi proffiliau PoP (Pupil on Page) a CoP (Class on Page) yn caniatáu llif o wybodaeth graidd er mwyn codi ar adrannau sydd angen sylw ac felly cawn asesu ffurfiannol ar waith i ddilyn cynnydd.
I ail-gydio ag egwyddorion yr ysgol, dyma enghraifft o ysgol sy’n hunanwerthuso yn rheolaidd er mwyn cyrraedd yr eithaf ym mhob maes. O ganlyniad i’r cyfnod o hunanwerthuso yma. Islaw, cawn fewnwelediad i’r categorïau ar gyfer y data a chasglwyd:
(Ar gyfer setio gallu ar gyfer ysgrifennu ar draws CA2) 

Incerts - wedi trefnu yn ôl lliw o achos pryder i ardderchog
· Coch
· Oren
· Gwyrdd
· Glas

Mae yna hefyd targedau a chynnwys ychwanegol i’r rhai sydd tu hwnt i ddisgwyliadau. Mae’r ysgol yn gosod ystyriaeth i broblemau sydd tu fas i reolaeth yr ysgol. Er bod yr uchod yn enghraifft o ddadansoddi data oeraidd mae’r canlyniadau yn llwyddo i hwyluso’r proses ymyrraeth. Ffaith hysbys yw athroniaeth Tric a Chlic i godi safonau. Mae’r cysyniad wedi defnyddio’n ychwanegol yn CA2 er mwyn gafael ar y mannau sy’n cwympo tu ôl.

Rhestr dystiolaeth tuag at ffurfio CDY Maes Arolygu 1
· Cofrestr MATh Tachwedd 2018
· Dogfennau Rheoli Perfformiad 2017-18
· Tudalennau Crynodeb Gweithgaredd Monitro 2017-18
· Adroddiad Estyn Ionawr 2017
· Holiaduron Rhieni Hydref 2017 a Chwefror 2018
· Marcio ac Adborth 
· Ffeil ADDS
· Samplau o PoPau a CoPau
· Nodiadau diwrnod HMS
· Deunyddiau Hyfforddi ac Adnoddau Tric a Chlic
· Data Asesu 2017-18

Wedi’r cyfan, y cam nesaf yw cymhwyso’r data craidd chasglwyd a’i gymharu gyda chanlyniadau'r dogfennau islaw:

· Data o Brofion Cenedlaethol
· Data o Asesiadau Tymhorol
· Adborth yr holl staff
· Dolen arbenigedd diagnostig -- mae’r elfen yma yn sicrhau mewnwelediad gweledol o’r data ar ffurf spreadsheet.

Gallwn werthfawrogi’r cynnwys o adborth yr holl staff yn ystod y proses y cyfnod o gynllunio. Mae’r ymagwedd sydd tuag at y CDY am lythrennedd wedi llwyddo i gynnwys rhan helaeth o staff a rhanddeiliaid. Er hynny, mae’n bosib ystyried beth oedd ar goll o’r cyfnod agoriadol, dyma oedd cynrychiolydd o’r disgyblion. Enghraifft o ddull effeithiol er mwyn sicrhau aelodaeth y disgyblion yw derbyn cyflwyniad wrthyn nhw ar y maes. Yn yr achos yma fe fydd y disgyblion wedi paratoi dulliau newydd i staff cael ymdrin â llythrennedd.
	Ar sail effaith y CDY y pwynt gyntaf y dylid ymdrin ag ef yw cynnydd y nifer o ddisgyblion sy’n ymgysylltu gyda phrofiadau darllen ac ysgrifennu creadigol. Heb os nac oni bai mae’r CDY wedi profi rhan helaeth o’r llwyddiant o ganlyniad i sesiynau Tric a Chlic rheolaidd ar draws CA2 gan aelodau staff profiadol. Ymhellach, gan fod yr aelodau staff yma wedi ymaelodi mewn sesiynau HMS, mae’r hyfforddiant a’r negeseuon wedi pwysleisio'n glir cyn mynd ati gyda disgyblion. Heb amheuaeth dyma gryfder wrth iddyn nhw chwarae rhan ganolig i’r CDY o’r ddechrau tan ddiwedd. Mae’n bosib cymharu blaenoriaeth y CDY ar gyfer y maes llythrennedd gydag egwyddorion ERW (2020) sef i leihau effaith tlodi ar gyrhaeddiad, cefnogi dysgwyr i sicrhau bod pob dysgwr yn cyrraedd ei botensial. Gellid dadlau ymhellach gan gynnwys egwyddorion pedwar diben Donaldson (2015)  Dysgwyr Uchelgeisiol, Galluog o Ddyfodol Llwyddiannus. Mae’r CDY yn llwyddo i ymdrin ag egwyddorion sydd at ganol uchelgeisio a gosod pob cyfle i ddisgyblion datblygu’n uwch gyda llythrennedd yn CA2. Mae’r hyfforddiant wedi galluogi i aelodau staff dilyn yn drylwyr yr effaith mae’r ymdrechion yn cael ar y maes gan ddilyn canlyniadau ansoddol trwy Incerts. I sicrhau bod ysgol yn llwyddo i gyrraedd gofynion y pedwar diben o'r ochr y Cyfranwyr Mentrus, Creadigol fe fydd angen gosod mwy o ddyletswydd iddyn nhw yn ystod y proses o ffurfio CDY.

Adfyfyrio a gwerthuso

Ni raid chwilio ymhell i ganfod tystiolaeth sy’n hybu’r defnydd da o randdeiliaid ar ran yr ysgol yn ystod y proses o ffurfio CDY. Dros gyfnod o ddwy flwyddyn mae’r holiaduron a hyfforddiant addas wedi dosbarthu er mwyn llywio ymglymiad mwy gwybyddus ganddyn nhw yn yr achos yma. Ar y cyfan mae yna ymrwymiad gan yr ysgol i ddatblygu’r CDY o dan y pedwar diben, mae’n bosib ymrwymo’n fwy gyda’r diben sy’n hybu sgiliau cyfranwyr. Mae’r cydberthynas rhwng yr ysgol a’r consortia ERW yn un sy’n parhau i dyfu. Mae’r ethos rhyngddynt o’r unfath ac felly cawn drosglwyddiadau ‘o’r top i’r gwaelod’ esmwyth. Wrth drafod y pwnc yma, mae yna le i sicrhau’r elfen o’r gwaelod i lan, sef cyfraniad y disgyblion yn ystod y proses o ffurfio CDY. Awgryma gan Estyn yn 2017 i wella ar annibyniaeth disgyblion CA2 i adlewyrchu’r llwyddiant sydd i gael yn y CS. Caiff ymdrech weladwy i’r agwedd yma yn yr ysgol wrth i egwyddorion a threfn y CS trosglwyddo i CA2 gyda Tric a Chlic fel enghraifft hollbwysig. Pe bawn ni’n ystyried un o brif egwyddorion ERW (2020) ar sail ffurfio perthnasoedd a pholisïau mae’r consortia yn gwthio ysgolion i ddatblygu cysylltiadau cryf gyda rhanddeiliaid.
	Wrth ystyried y gosodiadau uchod yn ofalus gallwn werthfawrogi ymdrech i hyfforddi aelodau staff i atgyfnerthu’r ailadeiladu’r o brosesau ar draws yr ysgol. Awgrymaf gynnal gweithdy gan ddisgyblion fel rhan o ddiwrnod HMS ar gyfer aelodau staff gyda chefnogaeth ‘web design’ wrth law. Mae’r ysgol hefyd yn sefydlu awyrgylch o weithgarwch wrth asesu’n ffurfiannol. Mae’r athro/athrawes yn gosod adborth lle gall y disgybl ymateb yn syth gyda beiro porffor. Awgrymaf hefyd i athrawon cynyddu ar adborth sy’n fwy seiliedig ar lythrennedd a chystrawen Gymraeg yn bennaf. Pe bai’r data asesu i gyd wedi defnyddio’n addas i ffurfio canfyddiadau i hybu’r proses o gynnal CDY caiff y proses ei hwyluso, hynny yw, wrth ddefnyddio data craidd i bennu ymyraethau.
Ni ellir gwadu'r ymdrechion uchod, fodd bynnag byddaf yn edrych i integreiddio dysgu pwrpasol sy'n gysylltiedig â bywyd go-iawn i'r ystafell ddosbarth lle bo hynny'n bosibl. Byddai hyn yn caniatáu i'r plant roi eu dysgu mewn cyd-destun a'i gysylltu â chyd-destunau bywyd go iawn a fyddai'n ei gwneud hi’n bwrpasol. Er enghraifft, gallwn osod dash gymhwyso sgiliau llythrennedd yn greadigol mewn prosiect menter. Fe fydd hyn yn datblygu cymhwysedd llythrennedd a chreadigrwydd trwy ategu gwahanol feysydd profiad a dysgu yn ogystal ag adleisio pedwar diben Donaldson (2015). Byddai hyn hefyd yn datblygu chwilfrydedd, gwytnwch, syniadau, sgiliau deallusol a chyfathrebol. Wrth ystyried y pwnc yn fwy gallwn hefyd awgrymu defnydd o Siarter Iaith ar draws yr ysgol i ffurfio cy-destun rheolaidd gyda phwnc llythrennedd. 

Casgliad
Y casgliad sy’n deillio o’r dulliau a defnyddiwyd gan yr ysgol yn ystod y proses o ffurfio'r CDY yw nad oedd digon o ymdriniaeth gyda Llais y Disgybl. Nid yn unig hynny, mae’r data wedi’i dadansoddi’n oeraidd. Er mwyn cynyddu tyniant ar ddatblygiad yr unigolion dan sylw ar gyfer y CDY fe fyddai i’n awgrymu sefydlu pwyllgor disgyblion i rannu achosion da o fentrau datblygu llythrennedd. O ganlyniad i ffurfio’r adroddiad yma a beirniadu’r proses, rwyf wedi dysgu mae’n hynod bwysig gwerthfawrogi datblygiad holistaidd y plentyn yn hytrach na chanolbwyntio ar wybodaeth yn unig. Mae'n amlwg gweld bod yna lawer o ffactorau a all effeithio ar ddatblygiad yr unigolyn ac fel athro fy nghyfrifoldeb i yw sicrhau fy mod i'n datblygu'r unigolyn cyfan. Nid oes reswm i beidio adeiladu ar berthynas rhwng yr ysgol, y disgyblion a’r rhanddeiliaid i ffurfio triongl symbiotig pan fyddwch yn ffurfio CDY.

